13 Taba ena ea hore molaetsa oa ’Muso o na le matla a sa bonahaleng e ile ea totobala linaheng tseo mosebetsi oa boboleli o thibetsoeng ho tsona. Ho thata ho tseba hore na molaetsa o se o namme hakae linaheng tseo, empa re atisa ho makatsoa ke litlaleho tse tsoang linaheng tseo. Ka mohlala, nahana ka Cuba. Molaetsa oa ’Muso o fihlile moo ka 1910, ’me Mor’abo rōna Russell a etela Cuba ka 1913. Empa qalong lintho li ne li tsamaea butle. Hona joale ho etsahala’ng Cuba? Ho na le bahoeletsi ba ka holimo ho 96 000 ba bolelang litaba tse molemo, ’me ba 229 726 ba bile teng Sehopotsong ka 2013—e leng motho a le mong ho ba 48 naheng eo. Esita le linaheng tseo mosebetsi oa boboleli o sa thibeloang ho tsona, e ka ’na eaba molaetsa oa ’Muso o fihlile le libakeng tseo Lipaki tsa moo li sa nahaneng hore o ka fihla ho tsona. *—Moek. 8:7; 11:5.